Diari Oficial de la Generalitat Valenciana


Sumari del DOGV 3222, del 15-04-1998 (1998/2839)

Informació pública del Projecte de Modificació Puntual del Pla General d'Ordenació Urbana de València en l'àmbit delimitat per l'avinguda de Suècia, avinguda de Blasco Ibáñez, avinguda d'Aragó i carrer de Joan Reglà, formulada pel Valencia CF, Sociedad Anónima Deportiva.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3222

Data del DOGV
:   15-04-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/2839


Organisme emissor
:   Ajuntament de València

Tipus de document
:   Anunci

Informació pública del Projecte de Modificació Puntual del Pla General d'Ordenació Urbana de València en l'àmbit delimitat per l'avinguda de Suècia, avinguda de Blasco Ibáñez, avinguda d'Aragó i carrer de Joan Reglà, formulada pel Valencia, CF, Sociedad Anónima Deportiva. [1998/M2839]
  
El Ple de l'Ajuntament, en sessió del 27 de març de 1998, va adoptar el següent acord:
  
Vist el Projecte de Modificació Puntual del Pla General d'Ordenació Urbana de València en l'àmbit delimitat per l'avinguda de Suècia, avinguda de Blasco Ibáñez, avinguda d'Aragó i el carrer de Joan Reglà, vistos els informes emesos pels serveis de Patrimoni, Transport i Circulació, Activitats, Prevenció d'Incendis, Planejament i dictamen de la Comissió Informativa d'Urbanisme, s'acorda:
  
Primer
  
Acceptar la proposta de modificació puntual del Pla General d'Ordenació Urbana formulada pel Valencia, CF, Sociedad Anónima Deportiva, per a ampliar la capacitat de les actuals instal·lacions, d'acord amb la documentació presentada en dates 4 i 13 de març de 1998 amb les rectificacions següents:
  
A. Excloure de la proposta d'ordenació, l'àmbit T-10 administratiu institucional que serà objecte d'estudi de detall a formular per aquest Ajuntament en un termini de sis mesos.
  
B. Incorporar com a règim d'usos en l'àmbit GSP-1\*, - Estadi de Futbol -, el següent:
  
1. L'ús global o dominant d'aquesta zona és de dotacional esportiu (DEP) Estadi de Futbol.
  
2. Es prohibeixen expressament els següents usos:
  
Residencial (R excepte habitatge destinat al personal encarregat de la vigilància i conservació, amb un màxim d'un habitatge per parcel·la).
  
Terciari (T)
  
Comercial (Tco, excepte Tco-1 i Tco-ab)
  
Hostaler (Tho)
  
Recreatiu (Tre)
  
Industrial (Ind)
  
Magatzem (Alm) excepte Alm-1
  
Edificis i locals i espais dotacionals destinats a cementiri (Dce) defensa i forces de seguretat (Ddf), i infraestructures (Din, excepte Din-5)
  
3. Es permet qualsevol altre ús no inclòs en la relació anterior tret que manifestament resulte incompatible amb l'ús dominant assignat.
  
4. El règim d'usos que s'estableix estarà sotmés a les següents condicions d'incompatibilitat (sense perjudici de les majors limitacions que puguen derivar-se de la normativa vigent de protecció contra incendis i ordenances municipals específiques).
  
Ús comercial ( Tco-1a i Tco-1b)
  
La compatibilitat amb l'habitatge a què es refereixen les normes urbanístiques del Pla General d'Ordenació Urbana de València, s'aplica en aquest cas a la pròpia compatibilitat amb l'ús dominant.
  
S'admeten en planta baixa i altes, destinades a activitats com bar, venda d'articles propis de l'afició i d'ús exclusiu per als assistents a l'estadi.
  
Ús d'oficina (Tof)
  
S'admeten en planta baixa i altes destinades a activitats administratives pròpies de l'entitat titular.
  
Ús magatzems (Alm-1)
  
Podran ubicar-se en planta baixa per a atendre les necessitats de l'activitat preferent i en plantes altes amb caràcter exclusiu dels serveis de bar.
  
Ús aparcament (Par-1)
  
Aparcaments per a ús públic o privat, sols en planta baixa i inferiors a la baixa.
  
S'ha de considerar que la possibilitat de construcció d'un aparcament subterrani en el subsòl públic, mitjançant concessió administrativa per procediment negociat, quedarà limitada únicament i exclusivament a l'espai lliure de la zona de l'avinguda d'Aragó.
  
Segon
  
Acceptar, així mateix, la proposta de permutes formulada per la dita entitat, derivades de la proposta de modificació d'alineacions, de conformitat amb l'informe del Servei de Patrimoni de 17 de març de 1998, i traslladar al dit servei les actuacions perquè prosseguisca la tramitació necessària per a la seua materialització.
  
Tercer
  
Sotmetre a informació pública per termini d'un mes, (amb l'efecte suspensiu de llicències de l'article 57 de la Llei 6/1994 Reguladora de l'Activitat Urbanística), el Projecte de Modificació Puntual del Pla General d'Ordenació Urbana de València en l'àmbit delimitat per l'avinguda de Suècia, avinguda de Blasco Ibáñez, avinguda d'Aragó i el carrer de Joan Reglà, amb les rectificacions introduïdes mitjançant els corresponents anuncis en el Diari Oficial de la Generalitat Valenciana i en un diari no oficial d'àmplia difusió de la localitat.
  
Quart
  
Notificar el present acord als interessats i en particular a les comunitats de veïns dels edificis que recauen a l'avinguda de Suècia, la plaça del Valencia, CF i el carrer de Joan Reglà.
  
I de conformitat amb el que estableix l'article 38.a de la Llei 6/1994 Reguladora de l'Activitat Urbanística, s'obri el període d'informació pública durant el termini d'un mes, a comptar des del dia següent al de la publicació del present acord en els diaris corresponents, estant l'expedient a disposició del públic a les dependències del nou Ajuntament, avinguda d'Aragó, planta baixa, Oficina d'Informació, en hores d'oficina.